CELEX: C2007/235/04
Language: fi
Date: 2007-10-06 00:00:00
Title: Asia C-134/05: Yhteisöjen tuomioistuimen tuomio (ensimmäinen jaosto) 18.7.2007 — Euroopan yhteisöjen komissio v. Italian tasavalta (Jäsenyysvelvoitteiden noudattamatta jättäminen — Palvelujen tarjoamisen vapaus — Sijoittautumisoikeus — Saatavien vapaaehtoinen perintä)

6.10.2007   
            
            
               FI
            
            
               Euroopan unionin virallinen lehti
            
            
               C 235/3
            
         Yhteisöjen tuomioistuimen tuomio (ensimmäinen jaosto) 18.7.2007 — Euroopan yhteisöjen komissio v. Italian tasavalta
   (Asia C-134/05) (1)
   
   (Jäsenyysvelvoitteiden noudattamatta jättäminen - Palvelujen tarjoamisen vapaus - Sijoittautumisoikeus - Saatavien vapaaehtoinen perintä)
   (2007/C 235/04)
   Oikeudenkäyntikieli: italia
   Asianosaiset
   
      Kantaja: Euroopan yhteisöjen komissio (asiamies: E. Traversa)
   
      Vastaaja: Italian tasavalta (asiamiehet: I. M. Braguglia ja P. Gentili)
   Oikeudenkäynnin kohde
   Jäsenyysvelvoitteiden noudattamatta jättäminen — EY 43 ja EY 49 artiklan rikkominen — Kansallinen lainsäädäntö, jonka mukaan perintätoiminnan harjoittaminen edellyttää toimilupaa, joka on voimassa ainoastaan sen provinssin alueella, jolle se on myönnetty
   Tuomiolauselma
   
               1)
            
            
               Säätäessään yleisestä turvallisuudesta annettujen lakien koonnoksessa (Testo unico delle leggi di pubblica sicurezza), joka on hyväksytty 18.6.1931 annetulla kuninkaan asetuksella N:o 773, kaikkia saatavien vapaaehtoista perintää harjoittavia yrityksiä koskevia velvollisuuksia
               
                           —
                        
                        
                           Italian tasavalta on jättänyt noudattamatta EY 43 ja EY 49 artiklan mukaisia velvoitteitaan, koska se on edellyttänyt, että vaikka yrityksellä on yhden provinssin questoren myöntämä lupa, sen on haettava uutta lupaa jokaisessa muussa provinssissa, jossa se haluaa harjoittaa toimintaansa, ellei se valtuuta edustajaa, jolla on lupa tässä toisessa provinssissa
                        
                     
                           —
                        
                        
                           Italian tasavalta on jättänyt noudattamatta EY 49 artiklan mukaisia velvoitteitaan, koska se on velvoittanut yritykset pitämään toimitiloja luvan kattamalla alueella ja pitämään toimitiloissa esillä luetteloa palveluista, joita voidaan suorittaa asiakkaille
                        
                     
                           —
                        
                        
                           Italian tasavalta on jättänyt noudattamatta EY 43 artiklan mukaisia velvoitteitaan, koska se on velvoittanut yrityksiä pitämään toimitiloja jokaisessa provinssissa, jossa ne aikovat harjoittaa toimintaansa.
                        
                     
         
               2)
            
            
               Kanne hylätään muilta osin.
            
         
               3)
            
            
               Euroopan yhteisöjen komissio ja Italian tasavalta vastaavat kukin osaltaan omista oikeudenkäyntikuluistaan.
            
         
      (1)  EUVL C 143, 11.6.2005.